COVID-19 মহামাৰীৰ ফলত উদ্ভৱ হোৱা পৰিস্থিতিৰ পৰিপ্ৰেক্ষিতত অসম চৰকাৰৰ অধীনৰ সকলো শিক্ষানুষ্ঠানত ২০২০-২০২১ শিক্ষা বৰ্ষৰ নাম ভৰ্তি বিনামূলীয়া কৰাৰ বাবে অসম চৰকাৰে নিৰ্দেশ জাৰী কৰিছে। সেই অনুসৰি অসম চৰকাৰৰ উচ্চ শিক্ষা সঞ্চালকৰ নিৰ্দেশ মৰ্মে ২০২০-২০২১ শিক্ষা বৰ্ষৰ বাবে স্নাতক প্ৰথম বাৰ্ষিকত নাম ভৰ্তি কৰিব বিচৰা ছাত্ৰ ছাত্ৰী সকলে প্ৰথমতে অসম চৰকাৰৰ উচ্চ শিক্ষা সঞ্চালকৰ তৰফৰ পৰা ব্যৱস্থা কৰা web portal <https://directorateofhighereducation.assam.gov.in/> ত নিজৰ নিজৰ নাম পঞ্জীয়ন কৰি প্ৰতি গৰাকী ছাত্ৰ ছাত্ৰীয়ে একো একোটাকৈ Unique ID ল'ব লাগিব। তাৰ পিছত নিজৰ নিজৰ পচন্দ অনুসৰি নাম ভৰ্তি কৰিবলৈ আবেদন কৰিব বিচৰা কলেজত অনলাইন পদ্ধতিৰে আবেদন কৰিব লাগিব। অনলাইন আবেদনত নিজৰ Unique ID টো উল্লেখ কৰিব লাগিব। অনলাইন আবেদনত নিজৰ Unique ID উল্লেখ কৰাটো বাধ্যতামূলক। একাধিক কলেজত অনলাইন পদ্ধতিৰে আবেদন কৰিলেও এগৰাকী ছাত্ৰ বা ছাত্ৰীৰ Unique ID একেটাই হ'ব।

**Hint Link:** <http://dheonlineadmission.amtron.in/>